เงินบาทเปิด 31.01/03
ธนาคารซีไอเอ็มบีไทย รายงาน เงินบาทเปิด 30.01/03 อ่อนค่าตามภูมิภาค ยังกังวลปัญหาเศรษฐกิจยุโรป
23 พ.ย. 2553

ธนาคารซีไอเอ็มบีไทย รายงาน เงินบาทเปิด 30.01/03 อ่อนค่าตามภูมิภาค ยังกังวลปัญหาเศรษฐกิจยุโรป
นักบริหารเงินของธนาคารซีไอเอ็มบีไทย จำกัด เปิดเผยว่า เงินบาทเปิดตลาดเช้านี้อยู่ที่ระดับ 30.01/03 บาท/ดอลลาร์ อ่อนค่าลงมาจากเย็นวานนี้ที่ปิดตลาดที่ระดับ 29.92/94 บาท/ดอลลาร์ เกิดจากความกังวลเรื่องยุโรปเหมือนเดิม
"คนยังกังวลเรื่องเดิมๆ ข่าวเดิมๆ เล่นข่าวเดิมๆ" นักบริหารเงิน กล่าว
ส่วนสกุลเงินอื่นๆ เงินเยนล่าสุดเคลื่อนไหวอยู่ที่ระดับ 83.30/37 เยน/ดอลลาร์ อ่อนค่ามาจากวานนี้เช่นกัน ส่วนค่าเงินยูโร ล่าสุดเคลื่อนไหวที่ระดับ 1.3572/1.3574 ดอลลาร์/ยูโร
วันนี้ต้องติดตาม กระทรวงพาณิชย์สหรัฐเปิดเผยตัวเลขประมาณการครั้งที่ 2 ของผลิตภัณฑ์มวลรวมภายในประเทศ (จีดีพี) ประจำไตรมาส 3/2010 นอกจากนี้ยังมีสมาคมนายหน้าอสังหาริมทรัพย์แห่งชาติรายงานยอดขายบ้านมือสองเดือนต.ค., ธนาคารกลางสหรัฐ (เฟด) เปิดเผยรายงานการประชุมคณะกรรมการกำหนดนโยบายการเงิน FOMC เมื่อวันที่ 2-3 พ.ย. และ ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 21 พ.ย. 
ประเมินกรอบการเคลื่อนไหวของเงินบาทระหว่าง 29.90-30.10 บาท/ดอลลาร์